75. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 69 της 8/30 Ιαν. 1981 (ΦΕΚ Α’ 23) Περί καθορισμού κατωτάτου ορίου ηλικίας διορισμού Βοηθών Νοσοκόμων αποφοίτων Μέσων Τεχνικών και Επαγγελματικών Νοσηλευτικών Σχολών του Υπουργείου Κοιν. Υπηρεσιών. ΄Εχοντες υπ’ όψει: 1.Τας διατάξεις της παρ. 3 του άρθρ. 20, του Π.Δ. 611/1977 «περί κωδικοποιήσεως εις ενιαίον κείμενον». 2.Την υπ’ αριθ. 1166/14.11.1980 γνωμοδότησιν του Συμβουλίου της Επικρατείας προτάσει των Υπουργών Προεδρίας Κυβερνήσεως και Κοινωνικών Υπηρεσιών, αποφασίζομεν: ΄Οριον ηλικίας ΄Αρθρον μόνον.-Κατώτατον όριον ηλικίας διορισμού Βοηθών Νοσοκόμων Αποφοίτων Μέσων Τεχνικών και Επαγγελματικών Νοσηλευτικών Σχολών του Υπουργείου Κοινωνικών Υπηρεσιών, προκειμένου περί νομικών προσώπων δημοσίου δικαίου, επί των οποίων η εποπτεία ασκείται κυρίως υπό του Υπουργού Κοινωνικών Υπηρεσιών, ορίζεται το 16ον έτος. 